Tuva Halse

**Tuva Halse** (født 1999) er en norsk jazzmusiker.

Halse er kjent for sine lyriske jazzimprovisasjoner på fiolin og raffinerte melodiske komposisjoner. 

## Biografi
Tuva Karen Halse ble født i Molde i 1999. Hun spilte piano fra barndommen, og fulgte det klassiske musikkprogrammet ved Molde kulturskole. Arne Torvik, pianolæreren hennes siden hun var 13 år, introduserte henne for jazz og oppmuntret henne til å spille fiolin. Mathias Eick er blant hennes tidlige inspirasjonskilder, og å oppleve Ola Kvernberg på Moldejazz i 2016 var også avgjørende for hennes jazzinteresse.    

En av hennes første erfaringer med et jazzorkester var med *Lærlingan*, et storband bestående av elever ved Molde videregående og ledet av Rolf Magnus Orø. Hun spilte med orkesteret blant annet på Moldejazz i 2017.  

Halse fremhever Adam Bałdych som den som har betydd mest for hennes musikalske uttrykk. Andre inspirasjonskilder foruten de allerede nevnte er Chet Baker, Kenny Wheeler og Pat Metheny.  Hun definerer seg selv som en melankolsk musiker  som spiller «fjelljazz»,  og sier at hun «føler seg hjemme»  i lyden av det komplekse *nordiske jazz*-idiomet. 

## Karriere
Tuva Halse fullførte sin bachelorgrad ved Jazzlinja ved Konservatoriet i Trondheim/ Norges teknisk-naturvitenskapelige universitet (NTNU) i 2022. Her møtte hun mange av musikerne hun har jobbet med de påfølgende årene. Ved Jazzlinja var hun en del av Magellan-bandet, som turnerte i Norge i 2021 med suiten *In Search Of*.  Hun tok sin mastergrad i utøvende musikk ved Norges musikkhøgskole i Oslo i 2025.

Tuva Halses fiolinlyd preges av bakgrunnen hennes fra klassisk musikk, og beskrives av Tor Hammerø som å ha en lett, lys og svært transparent tone. Improvisasjonene hennes beskrives ofte som lyriske med mye energi. Torkjell Hovland i ballade skriver at hun «skaper rom i musikken» og «er like mye opptatt av energien i pausene mellom notene som av notene selv». 

Halse er en allsidig kunstner som er i ferd med å skape seg en karriere som improvisatør, komponist, arrangør, bandleder og solist; hun har blitt invitert eller valgt ut til å delta i et stort antall grupper innen jazz, folkemusikk, pop, rap og samtidsmusikk. Hun er også aktiv som studiomusiker  og i videregående skoleutdanning.

Tuva Halse står bak en rekke egne prosjekter, inkludert den kritikerroste Bento Box Trio (*Boxed*, *Somehow I Lost My Way* ), Tuva Halse Quintet (*Two* ) og tuvahalseband (*nemesis/cruel* ). Samtidig bidrar hun i en rekke andre konstellasjoner på den norske scenen, som Miriam Kibakaya Concept, Leon Røsten, Melting Pot, Alex Ventling's Wavemakers, og OJKOS. Hun spiller av og til solokonserter og duetter, blant annet med Mathias Eick, Tord Gustavsen og Arne Torvik.

I 2024 turnerte hun med kvartetten til Sverre Gjørvad og Ensemble Noor, og deltok med Trondheim Jazzorkester på turné for deres fellesprosjekt med trioen I LIKE TO SLEEP.  Med *Reconnection-*suiten for OJKOS jazzensemble på Nasjonal jazzscene i november 2024 etablerte hun seg som en ledende jazzkomponist og arrangør for store ensembler. 

## Fjordgata Records
Sammen med Sara Fjeldvær, Benjamín Gislí Einarsson og Audun Rørmark er hun en av grunnleggerne av plateselskapet Fjordgata Records, et uavhengig musikkselskap etablert i 2021.

## Diskografi
### Som bandleder
* 2022: *Boxed (Live at Dokkhuset)* – Bento Box Trio (Fjordgata Records)
* 2023: *Two* – Tuva Halse Quintet (Jazzland Recordings)
* 2024: *nemesis/cruel* – tuvahalseband (Fjordgata Records)
* 2024: *Somehow I Lost My Way* – Bento Box Trio, med Mats Eilertsen og Sissel Vera Pettersen (Fjordgata Records)
* 2026: *Reconnection* - Tuva Halse Quintet (Jazzland Recordings)

### Som medleder
* 2018: «Demring», «November» og «I Puste» (singler) – duetter med Ingrid Vingen Sunde

### Som bandmedlem
* 2023: *Roots* – Miriam Kibakaya Concept (Jazzland Recordings)
* 2025: *Minnesota* - Trond Kallevåg (Hubro)
* 2025: *Laserism (Live in Angered)* - I LOST MY LASER! (Laser Records)
* 2025: *Wavemakers* - Alex Ventling Wavemakers (Particular Recordings Collective)

### Bidrar på
* 2020: *Information Therapy* – Jonas Ledang (Øra Fonogram)
* 2021: *Sara Fjeldvær* – Sara Fjeldvær (Fjordgata Records)
* 2022: *The Heart Is A Lonely Hunter* – Jonas Ledang (Øra Fonogram (2022)
* 2023: *We Don't Imagine Anymore* – Veslemøy Narvesen (Jazzland Recordings)
* 2023: *I Could Even Try To Change Your Mind* – Leon Røsten (Spupz Night Crab Life)
* 2023: *After The Rain* – Mathias Angelhus (Øra Fonogram (2023)
* 2024: *she stole my art*, EP – Audun (Audun Rørmark) (Fjordgata Records)
* 2024: *Stars* – Sara Fjeldvær (Fjordgata Records (2024)
* 2024: *Reimaginations* – Peter Knudsen (Skaleidoscope Music)
* 2024: *Intergalloptic Roundtrip* – PHØNIX (Sonic Transmissions Records)
* 2024: *Hvor du kommer fra* – Tobias Rønnevig (Boden Records)
* 2024: *A very merry Christmas (Live fra Britannia Hotel)* – Liv Ellen (Øra Fonogram)
* 2024: *FRIHET I LENKER* – Marstein (Def Jam Recordings Norge)
* 2025: *audun* – Audun (Audun Rørmark) (Fjordgata Records)

## Filmografi
* 2024: *TUVA*, av Nadia Kukankova – offisielt utvalg ved Nordic/Docs dokumentarfilmfestival 2024

## Priser
### Talentpriser
* Drømmestipendet (2017) 
* Talentstipend, Handelsbanken (2019) 
* TEFT-stipend, Sparebanken Møre (2022) 
* Talentstipend, SpareBank 1 SMN (2022) 
* #huninvesterer-stipend, DNB / Kongsberg Jazzfestival (2024)

### Konkurranser
* Jazzintro-finalist (Bento Box Trio), Moldejazz (2022) 
* Representerte Norge som en Melting Pot-kunstner (2023)
* Medlem av OJKOS Orkester for jazzkomponister (2023) 
* NTNU-ambassadør (2024–)

## Referanser


## Litteratur
* 

## Eksterne lenker
* 
* 
*